Љубав (К. Романов)
У срцу л’ ти љубав плане
Ти не гаси огањ тај;
Он годити жићу стане
Као дану сунца сјај,
Без заклетве вечно воли
Душе твоје снагом свом;
А нека те не заболи
Равнодушност жару том.
Нека зборе: ко све што ће,
И љубав ће проћи та;
То је наук препун злоће,
Ког причати злоба зна. —
Крв и тело, сви светови
Угаснуће, — дође крај;
Ал’ божански пламен ови
Има вечан, вечан сјај!...

Београд, 10. маја 92.

Извор 
1892. Босанска вила, лист за забаву, поуку и књижевност. Година седма, број 19, стр. 289.

Константин Константинович Романов
Ристо Ј. Одавић
Преводи

ru:Любовью ль сердце разгорится (К. Р.)